Source: https://www.tisr.sk/showdoc.do?docid=2888&forceBrowserDetector=blind
Timestamp: 2019-12-16 12:18:54+00:00

Document:
Všeobecné informácie | Technická inšpekcia, a.s.
TISR / Overovanie bezpečnosti / Overovanie spôsobilosti fyzických osôb
Technická inšpekcia, a.s. overuje odborné vedomosti fyzických osôb v zmysle § 16 ods. 1 zákona na vykonávanie činností podľa § 14 ods. 1 písm. c) zákona (skúšky, odborné prehliadky a odborné skúšky, opravy a obsluha vyhradeného technického zariadenia) v zmysle právnych predpisov na zaistenie bezpečnosti a ochrany zdravia pri práci a vydáva doklad o overení odborných vedomostí.
Technická inšpekcia, a.s. po úspešnom overení odborných vedomostí fyzickej osoby na vykonávanie skúšky, odborných prehliadok a odborných skúšok, opráv a obsluhy vyhradeného technického zariadenia podľa právnych predpisov na zaistenie bezpečnosti a ochrany zdravia pri práci vydáva doklad o overení odborných vedomostí pre príslušný rozsah a druh zariadenia:
revízny technik podľa § 16 vyhlášky č. 508/2009 Z. z.,
obsluha podľa § 17 ods. 1 vyhlášky č. 508/2009 Z. z.,
osoba na opravy podľa § 18 ods. 1 vyhlášky č. 508/2009 Z. z.,
elektrotechnik podľa § 24 vyhlášky č. 508/2009 Z. z.
Technická inšpekcia, a.s. pre elektrotechnikov podľa § 21 až 23 vyhlášky vydáva Osvedčenia ako osoba oprávnená na výchovu a vzdelávanie.
Technická inšpekcia, a.s. podľa § 14 ods.1 zákona č. 124/2006 Z. z. v znení neskorších predpisov ako oprávnená právnická osoba overuje odborné vedomosti fyzických osôb na vykonávanie týchto činností :
a) odborných prehliadok a odborných skúšok vyhradených tlakových zariadení - revízny technik
b) opráv vyhradených tlakových zariadení - osoba na opravu
c) obsluhy vyhradených tlakových zariadení
Overovanie odborných vedomostí je vykonávané na základe vyplnenej žiadosti – prihlášky, ktorú je možné vyzdvihnúť na pracovisku TI, alebo vyplniť z internetovej stránky.
Podmienkou na vydanie osvedčenia alebo preukazu pre fyzickú osobu je :
a) vek najmenej 18 rokov ak právne predpisy alebo ostatné predpisy na zaistenie bezpečnosti alebo ostatné predpisy na zaistenie bezpečnosti a ochrany zdravia pri práci nestanovujú inak
b) vzdelanie a prax podľa osobitného predpisu, napr. vyhláška č. 508/2009 Z. z.
c) zdravotná spôsobilosť podľa osobitného predpisu
d) absolvovanie odbornej prípravy v rozsahu ustanovenom napr. vo vyhláške č. 356/2007 Z. z.
Dátum, čas a miesto konania overovania odborných vedomostí sa oznámi fyzickej osobe pozvánkou na skúšku najmenej 15 dní pred konaním.
Po overení odborných vedomostí osôb na vykonávanie skúšok, odborných prehliadok a odborných skúšok a opráv vyhradených technických zariadení vydá Technická inšpekcia, a.s. doklad o overení odborných vedomostí.
Po overení odborných vedomostí osôb na obsluhu vyhradených technických zariadení vydá Technická inšpekcia, a.s. doklad o overení odborných vedomostí.
Osvedčenie alebo preukaz vydáva inšpektorát práce príslušný podľa miesta overenia odborných vedomostí.
Postup overovania odbornej spôsobilosti
Overenie odbornej spôsobilosti sa vykonáva na základe vyplnenej žiadosti a potvrdenej zdravotnej spôsobilosti
Overenie odbornej spôsobilosti sa vykonáva skúškou pred skúšobnou komisiou
Písomná časť sa vykonáva formou testu. Kritérium je 80 % správnych odpovedí.
Ústna časť je zameraná na:
a) rozbor chybných otázok v teste
b) znalosti postupov pri vykonávaní konkrítnej činnosti
c) znalosti bezpečnostno - technických požiadaviek
d) znalosti príslušných predpisov a noriem
Opakovaná (oprávna) skúška
Vykonáva sa v prípade, ak neboli splnené požiadavky základnej skúšky
Počet opakovaných skúšok je neobmedzený
Rozsah opakovanej skúšky určuje skúšobná komisia
Opakovaná skúška sa koná v rozsahu základnej skúšky
Doplnková skúška (rozšírenie)
Postup je rovnaký ako pri základnej skúške
Predmetom skúšky sú oblasti, o ktoré sa ma rozsah rozšíriť

References: § 16
 § 14
 § 16
 § 17
 § 18
 § 24
 § 21
 § 14